

**Қазақстан Халықтық Банкiнiң Жарғылық қоры мен iшкi регламентi туралы**

Қазақстан Республикасы Үкiметiнiң Қаулысы 1996 жылғы 28 маусым N 826

      Қазақстан Акционерлiк Халықтық Жинақ Банкiнiң 1995 жылдағы
қызмет нәтижесiн қарап, Қазақстан Республикасының Үкiметi қаулы
етедi:
  
      1. Қазақстан Халықтық Банкiнiң жарғылық қорын 762 514 000
теңгеге дейiн өсiру бекiтiлсiн және Қазақстан Халықтық Банкiнiң
Жарғысына тиiстi өзгертулер енгiзiлсiн.
  
      2. Қазақстан Халықтық Банкi қызметiнiң iшкi регламентi
бекiтiлсiн (қоса берiлiп отыр).
  
      3. Мыналардың күшi жойылған деп танылсын:
  
      "Қазақстан Республикасының Халықтық банкi туралы" Қазақстан
Республикасы Министрлер Кабинетiнiң 1995 жылғы 4 шiлдедегi N 916
P950916\_
қаулысының 8-тармағы (Қазақстан Республикасының ПҮАЖ-ы, 1995 ж.,
N 23, 264-бап);

"Қазақстанның Бiрiккен банкi" мемлекеттiк банкiн құру туралы"
Қазақстан Республикасы Министрлер Кабинетiнiң 1995 жылғы 8 тамыздағы
N 1101
P951101\_
қаулысы;
"З.Х. Кәкiмжанов туралы" Қазақстан Республикасы Министрлер
Кабинетiнiң 1995 жылғы 8 тамыздағы N 1102 қаулысы.
Қазақстан Республикасы
Премьер-Министрiнiң
орынбасары
Қазақстан Республикасы
Үкiметiнiң
28 маусымдағы 1996 жылғы
N 826 қаулысымен
бекiтiлген
Қазақстан Акционерлiк Халықтық Жинақ Банкi
қызметiнiң iшкi регламентi

      Қазақстан Акционерлiк Халықтық Жинақ Банкi қызметiнiң iшкi
регламентi (бұдан әрi - Регламент) "Шаруашылық серiктестiктерi
туралы" Қазақстан Республикасы Президентiнiң Заң күшi бар Жарлығының
65-бабының 7-тармағына сәйкес Қазақстан Республикасының Үкiметi
Банктiң 100% акцияларының иесi болып табылатын кезеңдегi Қазақстан
Акционерлiк Халықтық Жинақ банкi басқару органдарының қызмет
тәртiбiн айқындайды.
  
      Банк акционерлерiнiң Жалпы жиналысының құзыретiне кiретiн
мәселелер бойынша шешiмдер Қазақстан Республикасы Үкiметiнiң
қаулылары түрiнде қабылданады.
  
      Осы Регламентке сәйкес Банктiң Байқаушы Кеңесiне Банк
акционерлерi Жалпы жиналысының мына шешiмдердi қабылдау жөнiндегi
функциялары жүктеледi:
  
      Банк Жарғысын өзгерту туралы;
  
      Жарғылық қор көлемiн өзгерту (ұлғайту немесе кемiту) туралы;
  
      Банктiң атқарушы органдарын, Тексеру комиссияларының мүшелерi
мен аудиторды сайлау, сондай-ақ олардың өкiлеттiгiн мерзiмiнен бұрын
тоқтату туралы;
  
      Банктiң жылдық қызметiнiң нәтижелерiн атқарушы органдардың
есептерi мен Тексеру комиссиясының қорытындыларын қарау туралы,
пайданы бөлу мен шығындардың орнын жабу туралы;
  
      облигациялық заемдар шығарудың тәртiбi мен шарттары туралы.
  
      Банктiң Байқаушы Кеңесi Банк акционерлерi Жалпы жиналысының
жоғарыда аталған функцияларын, сондай-ақ Банк Жарғысына сәйкес оған
жүктелген функцияларды орындайды.
  
      Банктiң жылдық қызметiнiң нәтижелерiн Қазақстан Республикасының
Үкiметi бекiтедi.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК